Module 3 – Post 3: “Did You Know” Videos: Paul Waterlander – ETEC 521
← Resources for Art	Module 2 Weblog- Kathryn Williams (née Gardner) → Panama Papers-skandaal: Dis wat jy móét weet | SARIE
Panama Papers-skandaal: Dis wat jy móét weet	deur SARIE.com-span
Panama Papers is ’n korrupsieskandaal wat die afgelope week die wêreld geruk het. Meer as 140 politici, onder andere ministers, vennote en selfs staatshoofde, uit meer as 50 lande word betrek. Hul geldsake is Sondag onthul deur die Duitse koerant Süddeutsche Zeitung en die joernalistieke ondersoek-eenheid International Consortium of Investi­gative Journalists (ICIJ). Embed from Getty Images
Die 11,15 miljoen uitgelekte dokumente kom van ’n regsfirma in Panama. En dit onthul hoe prokureursfirmas en banke beskerming aan politici, dwelmhandelaars, miljardêrs, glanspersoonlik­hede en sportsterre verkoop het, berig Netwerk24.
Hier’s die drie belangrikste goed wat jy móét weet
1. Wat is presies uitgelek? Die 11,15 miljoen uitgelekte dokumente sluit finansiële rekords, paspoorte en korrespondensie in wat oor 40 jaar strek.
2. Wie’s almal in die spervuur?
Khulubuse Zuma, pres. Jacob Zuma se broerskind, die president van die Oekraïne, Petro Poroshenko, die voormalige premier van Irak, Ayad Allawi, koning Salman van Saoedi-Arabië en die Argentynse sokkerster Lionel Messi word regstreeks gekoppel aan dié korrupsieskandaal.
Among those caught up in #PanamaPapers so far… pic.twitter.com/LcRK7huhXl — ian bremmer (@ianbremmer) April 4, 2016
Ander politici soos die Britse premier, David Cameron, en die Russiese president, Wladimir Poetin, word deur hul familielede of vriende aan die skandaal gekoppel.
The circle just keeps growing#PanamaPapers pic.twitter.com/E9vAq11Dwg — ian bremmer (@ianbremmer) April 5, 2016
Lees Time vir meer inligting.
3. Die regsfirma in die middel van dié skandaal
Mossack Fonseca, wat in 1977 in Panama, Suid-Amerika, gestig is. Volgens Netwerk24 is dié firma een van die grootste skeppers van dopmaatskappye en sakestrukture waarin die eienaarskap van bates geheim gehou word.
Die komediant Trevor Noah het oor die Panama Papers-skandaal gespot
Bronne: Forbes, BBC, Time, Netwerk24